
Karaj' gelegantoj, 

pasas la somero kaj la ĉefa sezono de esperantistaj aranĝoj. Jam la pa- 
sinta IFK en Varna donis okazon rigardi malantaŭ la kurtenon de la sek- 
vonta jaro. La akcento de tiu ĉi IF-eldono kun raporteto pri la postkon- 
greso en Veliko Tarnovo kaj la aktivecoj de IFEF dum la Universala Kon- 
greso en Nitra - kaj kompreneble la longa protokolo pri la pasinta publi- 
ka komitatkunsido - tamen estas retrospektiva. 

La pretendon esti fervojfaka revuo pravigas du kontribuoj de niaj danaj 
geamikoj, kiuj observas la evoluojn en la skandinaviaj landoj. La origine 
antaŭviditan artikolon pri la surrela transporto de danĝeraj varoj, kiun 
dankinde disponigis Manfred Trenne, fakulo el Magdeburg, mi devis re- 
tiri pro la statuta rango de la protokolo. Sed mi volonte cedas ĝin, ĉar 
por tekstoj pli profunde prilumantaj fervojajn temojn IFEF ja disponigas 
la Fervojfakajn Kajerojn. 

Tiu-ĉi IF estas la dua eldono kun nova redaktoro, ŝanĝita redaktora ko- 
misiono, alia presejo, ŝanĝita dissendomaniero de la presitaj ekzem- 
pleroj kaj nova retpoŝta adresaro. Ĉi-lasta - pli vere la retpoŝta dissendo 
- kaŭzis la plej grandajn problemojn ŝulditajn ne al malĝustaj adresoj 
sed al rigoraj kaj objektive tro suspektemaj spamblokaj sistemoj. La 
elekto de alternativa (akceptropreta) retservanto majoritate helpis. 
Ankaŭ la rezignon pri aparte kompostita versio „por printi" kaj la suges- 
ton apliki la „broŝuro"-printkomandon de la legoprogramo sekvis mal- 
multaj responditaj demandoj. 

Mi resume anticipas vian aprobon. Kuraĝu kontakti min kaj plendi, se mi 
eraras. 


Amikajn salutojn 


Guido Brandenburg 

Pordo al la bulgara popolo 

Postkongresaj tagoj en Veliko Tarnovo 


Foto: Nikola Gruev, VVikiMedia 

Veliko Tarnovo - sur kruta bordo de la Jantra-rivero konstruita urbo kun 
siaj spironrabaj perspektivoj kaj pitoreskaj loĝkvartaloj jam delonge 
estas ŝatata turista celo - sufiĉaj argumentoj por grupo de IFEF-kongre- 
sanoj post la semajno en Varna pasigi tie kelkajn postkongresajn tagojn. 
Post alveno en la centre situanta kvarstela hotelo la partoprenantoj kap- 
tis la okazon por mallonga orientiga promeno, vespermanĝis kaj tiam 
kolektis fortojn por la tuttaga ekskurso. 

La 29-an de Majo 2016 la vojo kondukis sudokcidenten al la vilaĝo Bo- 
ĵenci en distrikto Gabrovo. La vilaĝon fondis rifuĝintoj el Veliko Tarnovo, 
siatempe ĉefurbo de la bulgara regno, kiuj forlasis la urbon post ties 
konkero fare de la Turkoj en la jaro 1393 kaj serĉis kaŝejon malfacile 
atingeblan de la okupantoj. La legendo rakontas pri Boĵana, nobelulino 

alveninta komune kun riĉaj metiistoj kaj komercistoj. Ili konstruis la 
fundamenton por floranta eko- 
nomio. La vilaĝo ampleksis pli ol 
cent domojn kaj pro historia 
bonŝanco konservis sian karakte- 


Ŝtonpavimitaj stratoj en Boĵenci 
Foto: Petja Aleksandrova 


ron ĝis la malkovro meze de la 
dudeka jarcento, kiam montriĝis, 
ke Boĵenci estas modela vilaĝo el 
la bulgara pasinteco. Troveblas tie 
ŝtonpavimaj stratoj, domoj kun 
arkitekturo de Renesanco, ŝtonaj 
pontoj super rivero Boĵenka, vilaĝa centra placo kun butikoj kaj kafejo, 
kiu ofertas kafon, brogitan en varmega sablo - bona ideo en momento 
de aperanta laco. Malnova lernejo estis la lasta stacio en tiu ĉarma 
vilaĝo, kompreneble ne nur por rigardi sed ankaŭ por lerni. Tasko por la 
postkongresantoj estis skribi bildkarton per ansera plumo. 

Sekvis vizito en proksima subĉiela muzeo "Etar", kiu per la kolekto de 
kvindek domoj el la tempo "bulgara renaskiĝo" ne nur peras impreson 
pri la tiutempa arkitekturo, sed ankaŭ kvazaŭ en vilaĝo kun lernejo, 
horloĝa turo, pontoj, ŝtonaj fontoj k.a prezentas la tiaman vivon. En 

plenekipitaj laborejoj estas prak- 
tikataj dudek plej diversaj metioj, 
parte manlaboraj parte subtenataj 
de maŝinoj, kiujn movas la akvo 
de la preterfluanta Sivek-rivereto. 
Tiel estiĝas sonoriloj por paŝto- 
bestoj, potoj, peltvestaĵoj, kupraj 
kaldronoj kaj dolĉaĵoj. 

Gabrovo, la "monda humura ĉef- 
urbo", estas plena da kuriozaj 
monumentoj kaj fieras pri aparta 
muzeo pri humuro kaj satiro. La titolon la urbo dankas al la poeto Radoj 
Ralin, kiu kolektis kaj redaktis la anekdotojn pri ĝiaj ŝparemaj kaj ruzaj 
enloĝantoj. Ĉar ofte la katoj devis suferi pro ilia inventemo, la senvosta 
kato fariĝis simbolo de la urbo. 



Ankoraŭ la kato havas voston. 
Foto: Petja Aleksandrova 

Lasta celo dum tiu je impresoj riĉa tago estis nacia monumento, la mo- 
naĥejo "Sankta Arkianĝelo Mihail" en Dranova, en kiu ĝermis la bulgara 
kristanismo kaj kulturo. La muzeo ofertas ekspozicion pri "arkeologio kaj 
Renesanco". La montrataj objektoj dokumentas la evoluon de la mona- 
ĥejo kaj ĝia regiono, tiun ekde la ŝtona-kupra epoko. Aparte akcentita 
estas memorigo pri la ĉirkaŭe okazinta "aprila ribelo" en la jaro 1876 
kontraŭ la turka okupacio, malsukcesa kaj dronigita en sanga venĝo. 
Necesis reveturo al la postkongresa urbo. Tial la proksime situanta groto 
Baĉo Kiro kaj la komenco de la grimpvojo al la akvofalo Sini Vir devis 
resti marĝenaj. 

La sekvintan tagon la kon- 
gresanoj vizitis la malno- 
van parton de Veliko Tar- 
novo, la iama ĉefurbo de 
la Dua Bulgara Regno. La 
urbo estas konstruita sur 
la montetoj Carevec, Tra- 
pezica, Momina Krepost 
(Virgulina fortikaĵo) kaj 
Sveta Gora (Sankta arba- 
ro). Sur "Carevec" - nuntempe arkitektura rezervejo - estas konstruita 
fortikaĵo kun la cara palaco kaj la patriarkejo. La monteton ŝirmas muro 
kun longeco 2 km kaj larĝeco ĝis 2,60 m. En la fortikaĵon kondukas tri 
enirejoj. La ĉefa konsistas el tri sinsekvaj pordoj, defendeblaj el turoj. La 
dua (Malgranda pordego) ligas Carevec kun la Asena Kvartalo (Asenova 
Mahala) kaj la tria kun la Franka Kvartalo. 

El la turoj estas konservita nur unu, nomata hodiaŭ Balduena Turo, kie 
estis enprizonigita imperatoro Baldueno. La palaco de la bulgaraj caroj 
estas fortigita aparta arkitektura komplekso sur plata teraso, la plej 
konvena loko de la monteto. La ĉefa enirejo troviĝas norde. Gia areo 
ampleksas preskaŭ kvinmil kvadratmetrojn kaj estas ĉirkaŭita de dika 
fortikaĵmuro kun kvin batalturoj kaj du enirejoj. La rezidejo de la 
bulgaraj patriarkoj leviĝas sur la plej alta loko de la monteto, enmeze la 
patriarka templo "Sankta Ĉieliro de Dio". 



La artekspozicia halo Boris Denev en Veliko Tarnovo 
Foto: Petja Aleksandrova 



Internacia Fervojisto 2016.5 


-87- 


Kelkaj interesatoj posttagmeze vizitis muzeon de la vaksofiguroj. Ili bildi- 
gas historiajn personojn kaj eventojn el la Dua Bulgara Regno. La dudek 
naŭ figuroj prezentas scenojn el ĉiuj tavoloj de la mezepoka bulgara 
socio. 

Historiaj lokoj kaj okazaĵoj dum la kongreso en Varna jam estis ekskursaj 
temoj. La postkongresaj tagoj en Veliko Tarnovo helpis plie proksimiĝi al 
la animo de la bulgara popolo. 

Petja Aleksandrova, Guido Brandenburg 


La 101-a Universala Kongreso en Nitra 

Aktivecoj de IFEF 



Rodica distribuas invitilojn por Colmar 
Foto: Ladislav Kovar 


La 23-an de Julio komenciĝis en slovaka urbo Nitra la unua kongreso de 
la dua cento de tradiciaj tutmondaj kongresoj de esperantistoj. La urbo 
mem situas en suda Slovakio kaj fieras pro riĉa historio kaj nuntempa 
moderna aspekto. La kongreson gastigis la Agrikultura Universitato kaj 
signifan subtenon dediĉis al ĝi la urbo mem - ĉie sur la stratoj kaj gravaj 
urbaj domoj estis signoj de la kongreso - esperantaj flagoj kaj informafi- 
ŝoj. Sabaton vespere dum la Movada Foiro ĉe la tablo de IFEF estis pre- 

zentataj informoj pri ĝia faka agado (Fervojfakaj Kajeroj), pri la venontaj 
kongresoj (aliĝilo kaj informprospekto pri Colmar) kaj pri la fervojista 
movado ĝenerale (faldfolio pri IFEF). 

La malfermo de la kongreso okazis en la Urba sporta halo kun ĉirkaŭ 
1200 gepartoprenantoj sub gvidado de la nova UEA-estraro. Prezidanto 
Mark Fettes en sia inaŭgura parolo substrekis moton de la kongresa te- 
mo: „Socia justeco - lingva justeco". Dum la evento estis nomumataj tri 
honoraj membroj de UEA, inter ili Petro Chrdle pro siaj multjaraj meritoj 
pri Esperanto. 

Dum lunda posttagmezo IFEF invitis al 
faka kunveno de fervojistoj en salono 
Maliarik. Prezidantino Rodica Todor 
konatigis preskaŭ kvardek ĉeestantojn 
kun rolo kaj celo de IFEF, prezentis tie 
noveldonitan faldfolion pri organizaĵo 
de fervojistoj esperantistoj kaj infor- 
mis pri la venonta 69-a Internacia Fer- 
vojista Kongreso en Colmar, Francio 
dum Majo 2017. La parolo estis kom- 
pletigita per varbfilmeto pri la kon- 
gresa urbo mem kaj ĝia ĉirkaŭaĵo. Poste sekvis prelego de Jindrich Tomi- 
ŝek kaj Jaroslav Matuŝka kun temo Slovakaj fervojoj, en kiu estis priskri- 
bitaj interesaĵoj kaj allogaĵoj de slovaka fervojreto kaj modernigoj de la 
fervojo faritaj dum lasta tempo. Fortan intereson meritis rakontoj de 
ĉeestanta Martin Stuppnig pri siaj spertoj en disvastigo de Esperanto 
inter siaj konatuloj kaj geamikoj. Lastan prelegon kun titolo „ETCS L2 en 
Slovakio" prezentis Ladislav Kovar. Per ĝi li montris praktikan uzon de fa- 
kaj esperantaj esprimoj en speciala fervoja fako - sekuriga tekniko. 

Dum la Solena Fermo de la 101-a UK oni anoncis la nomojn de 14 espe- 
rantistoj, kiujn la Estraro de UEA honorigis per Diplomo pri Elstara Agado 
aŭ per Diplomo pri Elstara Arta Agado. Inter ili estas nia membro Leo- 
pold PATEK (Aŭstrio) pro longtempa gvida rolo en la aŭstria movado kaj 
25-jara ĉefdelegiteco de UEA. 



Edmond Ludvvig, prezidanto de Esperanto- 
France Est, substrekas: Venu al Colmar! 
Foto: Ladislav Kovar 


Ladislav Kovar kaj Rodica Todor 

Bonvenon ree en FISAIC 

Saluto al la 68-a IFK de la Ĝenerala Sekretario de FISAIC 

Komence de 2016 la Internacia Federacio de la Artaj kaj Kulturaj Fervoji- 
staj Asocioj (FISAIC) malfermis plian pordon al la landaj asocioj de arte 
kaj kulture interesataj fervojistoj serĉantaj forumon por kroĉi kaj flegi 
internaciajn kontaktojn - plian pordon, kies uzo nek anticipas la ekziston 
de reprezentanta tegmenta organizo nek apartan sekcian membrecon 
en ilia lando. Laŭ decido de la prezidia kunsido en Liberec (09/2015) 
FISAIC modele akceptas institucian membrecon de la Internacia Fervoji- 
sta-Esperanto-Federacio (IFEF) kaj per tio de tiuj landaj asocioj, por kiuj 
la unuaj du pordoj restas fermitaj. 

La menciita decido adaptu la reglamenton al la reala situacio en kvanto 
da landoj, kie la eksterprofesiaj aktivecoj de la fervojistaro ne aŭ nur 
malmulte estas subtenataj. 

Mi resalutas do la eksiĝintajn membroasociojn 

• Ĉina Fervojista Esperanto-Asocio, 

• Hispana Esperanta Fervojista Asocio, 

• Itala Fervojista Esperanto-Asocio, 

• Japana Esperantista Ligo Fervojista, 

• Fakkomitato de Fervojistoj Esperantistoj en 
Slovenio 

Kaj mi salutas la veran novmembron 

• Kuba Esperanto-Fervojista Sekcio el Kuba Esperanto-Asocio 

Mi ofertas nian forumon por komuna interkomuniko kaj komuna 
organizado ne nur kun kaj inter esperantistoj. Ne necesas memorigi pri 
tio, ke sub la ombrelo de FISAIC okazas plej variaj internaciaj kulturaj 
aktivecoj. Reprezente mi nur mencias muzikon, fotografion, arton, 
filatelon, kaj fervojan historion. Ni invitas la esperantistojn ludi pli 
gravan rolon en nia federacio. Ni invitas Esperanton ludi pli gravan rolon 
apud la laŭstatute oficialaj lingvoj franca kaj germana. Ni invitas IFEF kaj 
ĝiajn landajn asociojn al komunaj aranĝoj kun aliaj kulturaj sekcioj. Kaj 
laste sed ne plej malgrave ni invitas IFEF partopreni la Ĝeneralan 
Asembleon de FISAIC 22.-26.09.2016 en Toulon. 

La Internacia Fervojista Kongreso kiel ĉiujare havas laboran kaj distran 
programon. Mi deziras al ĝi ĝustan ekvilibron, por ke la partoprenantoj 
post la kongresa fermo kun novaj fortoj kaj novaj ideoj reveturu hejmen. 

En tiu senco de FISAIC: Sukcesan aranĝon! 

Frankfurt, 09.05.2016, 

Barbara Sciesinski (Ĝenerala Sekretario de FISAIC) 



Protokolo pri la publika komitatkunsido 

dum la 68-a IFEF-kongreso en Varna (BG) 24.05.2016 


Mallongigoj: Pr = prezidanto, Vp = vicprezidanto, Sk = sekretario, Ks = kasisto, Rd = redaktoro, e- 
o = estraro, Ĉk = ĉefkomitatano, IF = Internacia Fervojisto, FK = Faka Komisiono, TS = Terminara 
Sekcio, FAS = Fake Aplika Sekcio, k-o = komitato, k-ano = komitatano, kk-ano = kromkomitatano, 
k-go = kolego, Hm = honora membro, Hp = honora prezidanto, l.a. = landa(j) asocio(j). 
(Landkodoj duliteraj, laŭ normo ISO 3166) 

NB: Ĉiuj raportoj aperis aŭ aperos en Internacia Fervojisto 


1. Malfermo, konstato de la mandatoj 

La Pr-ino Rodica Todor malfermas la kunsidon, salutas kaj bonvenigas la 
ĉeestantojn. 


Ĉeestas la estraranoj: 


Pr-ino 

Rodica TODOR 

(RO) 

Sk 

Vito TORNILLO 

(IT) 

Ks 

Laurent VIGNAUD 

(FR) 

Rd 

Istvan GULYAS 

(HU) 

Ĉk 

JindrCch TOMIŜEK 

(CZ) 


La Sk laŭstatute alvokas la rajtigitojn kaj listkalkulas la ĉeestantojn. 



Lando 

Kodo 

Komitatano 

01 

Aŭstrio 

AT 

Leopold PATEK 

02 

Belgio 

BE 

Clara BRACKE 

03 

Bulgario 

BG 

Petia ALEKSANDROVA 

04 

Ĉeĥio 

CZ 

JindrLch TOMIŜEK 












Internacia Fervojisto 2016.5 


-91- 



Ĉinio 

CN 

Neniu 


Danio 

DK 

Neniu 

05 

Francio 

FR 

Monique GRALL 

06 


FR 

Christian DARDENNE 

07 

Germanio 

DE 

Achim MEINEL 

08 


DE 

Heinz HOFFMANN 


Hispanio/Katalunio 

ES 

Neniu (ne rajtas) 

09 

Hungario 

HU 

Istvan SUTKA 

10 

Italio 

IT 

Vito TORNILLO 


Japanio 

JP 

Neniu 


Kroatio 

HR 

Neniu 


Kubo 

KU 

Neniu (ne rajtas) 


Pollando 

PL 

Wieslaw LIBNER (ne rajtas) 

11 

Rumanio 

RO 

Florin NEGREA 


Slovenio 

Sl 

Neniu 

12 

Gvidanto FK 

Kk-ano 

Ladislav KOVAr 






entuta ĉeesto de 

9 l.a. 

12 rajtigitoj 


2. Ricevitaj telegramoj, leteroj 

Mesaĝoj pri bondeziroj al la kongreso estis legataj dum la inaŭguro. 

Inĝ. Boris Gaĝanav el Bulgara Esperanto-Asocio; Kolonelo Kanjo Kanev 
kiel K-ano „A" ĉe UEA kaj flanke de E-societo „Kolombo de la paco"; 
S-ino Miroslava Kireva nome de Giorgio Silfer el la Esperanta Civito; S-ro 
Metodi Markov nome de SAT; S-ro Guido Brandenburg kunportis la salu- 
tojn de Barbara Sciesinski nome de FISAIC. 

3. Honorigo al la mortintoj 

La Sk legas la nomojn de la mortintoj, pri kiuj oni eksciis de la 67-a IFK- 
Kunming 2015 ĝis la 68-a IFK-Varna 2016. Oni honorigas ilin per unu- 
minuta silenta starigado; ili ripozu pace. 


Lando 

Antaŭnomo 

Familia nomo 

Naskdato 

Mortdato 

Aĝo 

Menciindaĵo 

Aŭstrio 

Johann 

KOSTENBERGER 



88 


Aŭstrio 

Karl 

POPULORUM 



90 


Ĉeĥio 

Miroslav 

VOREL 


14.04.2016 



Francio 

Pierre 

LE VERN 

1942 

31.08.2015 

73 

Germanio 

Elfriede 

KRUSE 

13.03.1914 

19.03.2016 

102 

HM kaj IFEF- 
sekretariino 
dum jaroj 1968 
1980, ricevis 
oran FISAIC- 

medalon. 

Germanio 

Hans-Georg 

FEII5T 

1938 

07.08.2015 

77 


Germanio 

Marianne 

FRANK 



87 


Germanio 

Hanna 

HEIMLICH 



85 


Germanio 

Astrid 

HANKE 



79 


Germanio 

Andreas 

BIEDERMANN 



67 


Germanio 

VVilhelm 

HILL 



91 


Germanio 

VVerner 

SCHULZ 



78 


Hungario 

Ferenc 

PHERSY 

31.08.1920 

08.09.2015 

95 

IFEF k-ano "A" 
ĉeUEA 

Hungario 

Imre 

GYIMESI 

1924 

22.12.2015 

91 


Italio 

Sergio 

NEGRONI 

31.03.1934 

13.09.2015 

81 

IFEA-kasisto 

Kroatio 

Nevenka 

JANEŜ 

17.08.1943 

21.01.2015 

72 


Serbio 

Tereza 

KAPISTA 

11.04.1930 

28.04.2016 

86 


Svisio 

Ernst 

GLATTLI 

01.10.1924 

01.06.2015 

91 

HMdelFEF, Sk 
de SAEF 


4. Estraranaj raportoj 

4.1. Sekretario 

La Sk legas la resuman raporton. La raporto aperis en IF 2016-3. Neniu 
demando, nek rimarko (unuanime aprobata). 

4.2. Redaktoro 

La Rd voĉlegas la raporton kiu aperis en IF 2016-2 kaj la adiaŭan leteron 
kun dankoj al ĉiuj kunlaborantoj kaj membroj de la Rd komisiono. 
Aldone li deklaras ke li intencas daŭre kunlabori kiel membro de la 
redaktora komisiono. Neniu demando (unuanime aprobata). 

Pr-ino gratulas s-ron Istvan Gulyas kaj dankas al li por la longdaŭra kaj 
efika kunlaboro en la estraro. 

4.3. Kasisto 

La Ks voĉlegas kaj prezentas la tabelojn de la kalkuloj kaj raporton kiuj 
aperis en IF 2016-2 (unuanime aprobata). 

Pro malsano la revizorino Jeannine Daguin ne sukcesis sendi la atestilon 
pri la kontrolo de la kaso, ĝi venos poste. Ŝi ankaŭ petas, ke oni elektu 
novan revizoron. La k-o elektas novan revizorinon s-inon Monique Grall, 
kiu same kiel la kasisto loĝas en Francio. 

5. Buĝeto 2017, kaj kotizkonfirmo 

Estas konfirmataj la du membrokotizoj: 9 Eŭroj por reta elsendo de la 
revuo, kaj 15 Eŭroj por papera sendo de la revuo (unuanime aprobata). 

6. Protokoloj de la 67-a IFK Kunming (CN) 

La k-anoj kaj respondeculoj de l.a. ricevis la protokolojn tuj post la 
kongreso, ili aperis ankaŭ en IF (unuanime aprobataj). 

7. Raporto de la ĉefkomitatano 

La Ĉk voĉlegas la raporton. Neniu demando, nek rimarko (unuanime 
aprobata). 

8. Raportoj de la Faka Komisiono (FK) 

8.1 Gvidanto 

S-ro Heinz Hoffmann, delegito de FK, voĉlegas la raporton kaj informas 
pri la apero de la FervojFaka Kajero n-ro 24, disdonata en papera versio 
po unu al respondeculo de l.a.; reta versio estos dissendata al aliaj mem- 
broj kaj enretigata ĉe IFEF-paĝaro. La enhavo estas prelegoj prezentitaj 
dum la 67-a IFEF-kongreso en Ĉinio. Pro la granda nombro kelkaj el ili 
aperos nur en la venonta numero. Plue Heinz Hoffmann substrekis la 
fakton ke UIC agnoskas nian sensalajran laboron, ofertante al ni la eble- 
con uzi senpage la terminaron en reto. UIC donis al ni kodon por 10 sam- 
tempaj aliroj. Tiel multaj el niaj membroj povus redakti multajn fakajn 
artikolojn kun helpo de RailLexic 5.0 (unuanime aprobata). 

8.2 Sekretario de la Fake Aplika Sekcio (FAS) 

S-ro Ladislav Kovar voĉlegas la raporton de la Sk de FAS. Ĉefaj argumen- 
toj estas la internaj aferoj: 

Okazis tre sukcesa faka programo dum la 100-a UK en Lille, prelego kaj 
vizito de regejo por la submanika fervojlinio. 

S-ro Tomiŝek daŭrigas eldonadon de tradukaĵoj sub titolo El Fervoja 
Mondo. Gi estas populara en diversaj E-medioj. 

Kelkaj prelegoj prezentitaj dum 67-a kongreso en Kunming estis montra- 
taj al partoprenantoj de la jarkonferenco de ĈeFEA en Prago dum Marto 
2016. 

Aperis artikolo pri agado de IFEF en ĉeĥa fervojista sindikata gazeto. 

FAS preparis fakajn prelegojn por la ĉi-jara IFEF-kongreso (unuanime 
aprobata). 

8.3 Sekretario de la Terminara Sekcio (TS) 

S-ro Heinz Hoffmann voĉlegas la raporton de la Sk de TS. La Terminara 
Sekcio sukcesis esperantigi laste serion de pli ol 300 novaj nocioj de UIC 
kaj enigi ĉiujn en ties datumbankon. Koncerne Terminaran Kurieron, 
ekde la lasta kongreso aperis du numeroj kun novaj strukturo kaj vizaĝo 
plaĉe dezajnitaj de nia kolego Guido Bandenburg. TeKu nun aperas an- 
kaŭ en la paĝaro ifef.net, la lastaj numeroj baldaŭ estos ĝisdatigitaj 
(unuanime aprobata). 

8.4 Statutrevizia Komisiono: 

Pro la fakto ke la plej grava laboro de la statuto-ŝanĝo estis farita, kaj 
probable en estonteco venos nur malgrandaj modifoj, la tasko kontroli 
la kongresproponojn rilate al la statuto restas en la manoj de la estraro. 
La e-o prezentu al la k-o la modifojn de la teksto por aprobo (unuanime 
aprobata). 

9. Raportoj de la komisiitoj 

9.1 Komitatano „A" de IFEF ĉe UEA. 

La Pr-ino voĉlegas la raporton pri sia tasko kiel K-ano "A" ĉe UEA pri la 
jaro 2015 aperintan ankaŭ en IF 2015-5 (unuanime aprobata). 

10. Resumo de la jarraportoj 2015 el la landaj asocioj 

La Sk voĉlegas la raporton. Ĝi aperos en nia revuo "Internacia Fervoji- 
sto". La Sk plendas pro la fakto ke kelkaj l.a. ne raportis pri la agado de la 
komisionoj kaj laborgrupoj dum la lasta jaro kaj ne akurate respondis al 
la demandilo sendita de la Ĉk; pro tio kelkaj statistikoj ne reprezentas la 
realan situacion de IFEF. Kelkaj l.a. eĉ ne sendis la raporton (unuanime 
aprobata). 

11. Analizo pri la situacio kaj la estonto de IFEF 

La agado de la laborgrupoj dum lastaj monatoj montris ke la membraro 
estas vekebla. La celo estas stimulo al la diskuto kaj kunlaboro de kiel 
eble plej multaj membroj kaj trovi novajn eblecojn por varbi por IFEF kaj 

Esperanto. Bedaŭrinde la estraro vane proponas. Kvankam ĝi entuzias- 
me klopodas pri la estonteco de IFEF, niaj membroj ŝajnas spekti filmon 
aŭ teatraĵon. Atendeble la plimulto atendos venontjaran kongreson kaj 
ĝis tiam dormos silente. En la landaj jarraportoj nur kelkaj l.a. raportis 
pri la agado de la reprezentantoj de la komisionoj kaj laborgrupoj, kvan- 
kam la enketilo enhavis demandojn pri ĉi tiu agado. Multaj eĉ ne indikis 
klare la nomojn de la landaj estraranoj, la komitatano(j) kaj ties ansta- 
taŭanto(j). La k-ano ludas gravan rolon en nia federacio, pro tio ni devus 
scii kiu reprezentas l.a.-n. La e-o insiste invitas la l.a.-jn trovi inter siaj 
membroj homojn kiuj povus agadi en la laborgrupoj por vigligi ilin kaj 
kunlabori je internacia nivelo. 

Por pli bone informi pri IFEF dum internaciaj renkontiĝoj, estas prezen- 
tata faldfolio kun faktoj pri nia federacio. Gi estas nur malneto. Sed, 
danke al la proponoj de la ĉeestantoj kaj nia Pr-ino, ĝi baldaŭ estos pre- 
ta. ĈeFEA pretas printi kvanton da ili por la UK en Nitro. Diskuto pri deta- 
loj sekvos dum la "Movadaj aferoj". 

12. Kongresproponoj: 

12.1 Statut-ŝanĝoj rilate al la elekto de la ĈK. 

Komentario: 

La GR postulas, ke kandidato por la ofico de Ĉk devas esti membrinta 
minimume unu elektoperiodon en la k-o. Se por l.a. rajta sendi unu k- 
anon tiu estas la Ĉk, ĝi kaze de novelekto povas nur rekandidatigi lin/ŝin 
aŭ rezigni pri kandidato por almenaŭ unu elektoperiodo. Rigardante la 
kvanton de eblaj kandidatoj tio estas evitenda risko. 

Laŭ la nuna statuto: 

§ 13 Konsisto kaj elektoj de la komitato. 

1) Ĝi konsistas el komitatanoj, delegitaj de propraj landaj asocioj por ilin 
reprezenti. 

Povus esti: 

§ 13 Konsisto kaj elektoj de la komitato. 

1) Gi konsistas el komitatanoj kaj ties anstataŭantoj (aŭskultantoj), 
delegitaj de propraj landaj asocioj por ilin reprezenti. 

Laŭ la nuna regularo: 

Ĝenerala Regularo § 13, Konsisto kaj elektoj de la komitato 

§ 13 All) kaj 2) 

a) Komitatanoj kaj kromkomitatanoj devas esti aktivaj, emeritaj aŭ 
estintaj fervojistoj aŭ personoj el asimilitaj entreprenoj. Ili devas esti 
IFEF-membroj kaj devas skribe deklari pretecon konservi la oficon dum la 
trijara laborperiodo. 

Povus esti: 

Ĝenerala Regularo § 13, Konsisto kaj elektoj de la komitato 

§ 13 Alljkaj 2) 

a) Komitatanoj, ties anstataŭantoj kaj kromkomitatanoj devas esti 
aktivaj, emeritaj aŭ estintaj fervojistoj aŭ personoj el asimilitaj 
entreprenoj. Ili devas esti IFEF-membroj kaj devas skribe deklari pretecon 
konservi la oficon dum la trijara laborperiodo. 

Post klarigoj kaj mallonga debato pri la funkcio de la anstataŭanto de la 
k-ano kaj substreko ke nepre en la jarraporto de l.a. oni klare menciu la 
nomon de la anstataŭanto, la k-o unuanime aprobas la statut-ŝanĝon. 

12.2 Estrarelekto. 

En la limdato pri demisio, 2 estraranoj anoncis sian rezignon pri rekandi- 
datiĝo, la Vp-ino Sylviane Lafargue, pro familiaj kaŭzoj kaj sanproblemoj 
kaj la Rd Istvan Gulyas pro sanproblemoj. 

Kiel jam diskutite kaj aprobite en la nova statuto, la posteno de Vpr ne 
plu ekzistas; la taskoj estas dividitaj inter la ceteraj estraranoj. Eniras la 
estraron la gvidanto de faka komisiono s-ro Jan U.Niemann. La balotoj 
pri tiu posteno okazas ene de la faka komisiono, unu jaron antaŭ la balo- 
toj pri la estraro. Pri la posteno de Rd GEFA prezentis proponon por la 
kandidatiĝo de s-ro Guido Brandenburg, nuna Rd de la GEFA-bulteno. La 
aliaj estraranoj Pr, Sk, Ks estas reelekteblaj. 

La Ĉk prizorgas pri balotkomisiono kaj post la foriro de la kandidatoj, la 
k-o voĉdonas. Post la fino de la kalkulado de voĉoj, la kandidatoj reeni- 
ras la salonon kaj la Ĉk voĉlegas la rezulton. Ĉiuj kandidatoj estas elek- 
titaj kun 100% da voĉoj. La nova elektita je la posteno de Rd, s-ro Guido 
Brandenburg, sin prezentas al la publiko, kiu per aplaŭdo bonvenigas lin. 

13. Rilatoj al aliaj organizoj: UEA, FISAIC, ILEI, SAT, UMEA, ISAE. 

13.1 UEA 

La Pr-ino partoprenos la UK-n en Nitra, ŝi prezidos la fervojistan kunve- 
non kiu (eble) okazos lunde, pri la horaro oni devos kontroli la kongres- 
libron. Niaj ĉeĥaj kolegoj planas okazigi prelegojn dum la kontaktkun- 
veno. 

La rilatoj kun UEA estas tre bonaj. La du asocioj daŭre kunlaboras al la 
realigado de la agadplano de UEA, kies celoj kongruas kun la laborplano 
de nia faka federacio. 

13.2 FISAIC 

Ekde la unua de januaro IFEF estas membro de FISAIC kiel faka asocio. 
Ĉi-maniere l.a. de IFEF kiu ne havas nacian sekcion de FISAIC aŭtomate 
estas membro de FISAIC. Grava puŝo venis flanke de la Sk-ino de FISAIC 
Barbara Sciesinski, kiu konsentas ke IFEF ludu pli gravan rolon en la in- 
ternaciaj rilatoj. 

La kunvenon de la FISAIC Teknika Komisiono, kiu okazis en Liberec (CZ) 
en Septembro 2015, partoprenis nia ĉeĥa kolego Ladislav Kovar. Li 
proponis nian kunlaboradon pere de FISAIC-projektoj. La venonta 
FISAIC- asembleo okazos en Septembro en la urbo Saint-Mandrier, apud 
Toulon (FR), ĝin partoprenos la IFEF Pr-ino. 

13.3 Rilatoj al aliaj E-organizoj 

ILEI: La rilatoj progresas danke al s-ino Luisa Madella. Kiel membro de 
IFEA ŝi kunlaboras ankaŭ kiel respondeculo de la laborgrupo pri instru- 
ado. Ankaŭ nia Pr-ino havis rilatojn kun ILEI-membroj. Ŝi partoprenis la 
kunvenon de ILEI kiu okazis en Oostende antaŭ la UK en Lille. 

ISAE: Pri la asocio nenio nova estas raportenda. Post la subskribo de la 
kunlabora interkonsento en Lille, la prezidanto havis rilatojn kun la IFEF 
Pr-ino. Fakaj informoj aperas en la paĝaro de STEB, prizorgita de ISAE. 
SAT: Okazas interŝanĝo de la revuoj. Nia kolego Bruno Henry estas ĝia 
kasisto kaj ni havas informojn freŝajn ankaŭ pere de li persone. Nia 
membro Metodi Markov, el Bulgario, partoprenos la venontan SAT- 
kongreson, salutos nome de IFEF kaj rekonfirmos niajn rilatojn. 

UMEA: la rilatoj daŭrigas pere de interŝanĝo de la revuoj kaj de utilaj 
informoj ambaŭflanke. 

14. Venontaj kongresoj 

14.1 Konfirmo de invito al la 69-a IFK en 2017 

La venonta IFK okazos en Francio, Alzaco, en urbo Colmar (Kolmaro); la 
LKK konsistas ĉefe el lokaj esperantistoj, kiuj volonte okupiĝas pri la or- 
ganizado kvankam ne estas fervojistoj. Nia Pr-ino Rodica Todor prenis la 
Pr-taskon de LKK por kunordigi la organizadon, la FFEA-anoj prenis la 
taskon pri la organizado de la fakaj prelegoj kaj kulturaj vesperoj. La Pr- 
ino prezentis filmon kaj dokumentojn preparitajn de la alzaca asocio, ĉar 
de tiu asocio neniu povis partopreni la kongreson en Bulgario. Estis dis- 
kutataj kelkaj ŝanĝoj en la programo de la kongreso. Kun tiuj ŝanĝoj la 
novaj aliĝiloj estu presataj (unucmime aprobata). 

14.2 Elekto de lando por la 70-a IFK en 2018 

Rilate la jaron 2018, okazis interparolado kun nia pola kolego Libner, kiu 
promesas esplori la eblecon organizi la IFEF-kongreson en Pollando. 

14.3 Diskuto pri pluaj eblecoj 

Oni esploru aliajn eblecojn por la venontaj jaroj kongresi ene de naciaj 
asocioj kiuj povus inviti nin al memstara aranĝo aŭ al partopreno dum 
ilia nacia kongreso, se ĝi kongruas kun nia kutima organiza periodo. 

15. Eventualaĵoj 

Pri la agado de la laborgrupoj oni prokrastas la diskutadon al la kunveno 
"Movadaj Aferoj". 

16. Libera diskutado 

Nenio estas demandata. Manke de aliaj intervenoj, la Pr-ino fermas la 
kunsidon. 

Varna, 24.05.2016 La sekretario, Vito Tornillo 


Distanckontrolitaj senhomaj miniaturaj aviadiloj servas la 
fervojon 

La tri-dimensia teknologio eniras pli kaj pli la laboron kaj la projektojn 
ĉie kaj ankaŭ ĉe banedanmark. Momente superflugas la marbordan 
fervojlinion Kystbanen inter Klampenborg kaj Helsingpr distanckontro- 

litaj miniaturaj aviadiloj por fari mezurojn geodeziajn necesajn por la 
traklaboro venontjare. 

Miniatura aviadilo farita de speciala ŝaŭmplasta materialo - 1,5 kg peza 
- flugas tien kaj reen laŭ la fervoja itinero por kolekti datumojn. La ĉef- 
inĝeniero diras: 'Ni povus uzi mezurrezultojn faritajn de termezuristoj aŭ 
per helikoptero, sed tiu ĉi metodo estas multe malpli kosta.' Oni me- 
zuras pontojn, fosaĵojn, kablojn, mastojn kaj la surfacon de la balasto, 
kaj la rezultojn oni povas vidi surekrane -tridimensie (3D). Tio donas al 
la projekto la plej bonajn kaj preci- 
zajn datumojn. La celo de la 3D- 
mezuroj estas kiel eble plej multe 
eviti erarojn dum la projektlaboro. 

Oni facile surekrane vidas, ĉu estas 
sufiĉe da loko sub ponto aŭ inter 
bariloj; ankaŭ oni havas precizan 
kalkulon de la amaso de tero, gruzo kaj balasto necesa por la laboro. 
Ĉiun punkton de la 37 km longa fervojparto la aviadilo superflugas ses 
fojojn por certigi sufiĉe altkvalitan rezulton. La vetero devas bone kon- 
duti, por ke oni havu bonan rezulton: la suno devas brili, kaj la vento ne 
estu tro forta. 

Estas pliaj pozitivaj efikoj de la 3D-mezuroj ol por nurtiu projekto. Krom 
konkretajn mezurojn oni kolektas ankaŭ spertojn por estontaj projektoj. 
La estonteco estas tridimensia, kaj banedanmark deziras 'kapti tiun 
trajnon'. Negativa afero (el la vidpunkto de homoj) estas, ke eble kelkaj 
termezuristoj perdas sian laboron. 

DEFA (Fonto: baneavisen 28042016) 

Svedio frue komencis privatigi fervojon ... 

Kiam la unuaj fervojoj en Svedio konstruiĝis meze de la 19-a jarcento, la 
ŝtato laŭleĝe prizorgu fervojan reton, kiu kunligas la diversajn regionojn. 
Privataj fervojoj, ĉefe regionaj, suplemente al tio funkciis kaj evoluis. 
Tamen, ekde la 1940-aj jaroj pli kaj pli malfacilis, ĉefe pro la multaj 
privataj aŭtoj. Homoj elektis la novan, komfortan 'de pordo al pordo'- 
transporton. 



Miniatura helikoptero foto- kaj mezurcela 





- 100 - 


Internacia Fervojisto 2016.5 


Granda fervojtrafika reformo en 1988 signifis i.a.: 

• fondiĝis Banverket, kiu prizorgu la fervojreton por hejpi al la ŝtataj 
fervojoj SJ 

• administra divido de la fervoja trafiko en la ŝtata, baza reto kaj la 
regiona reto - la malantaŭa penso estis, ke post nelonge la regionajn 
trajnojn anstataŭas aŭtobusoj, kaj tiujn antaŭvidite nepopularajn 
decidojn do ne la ŝtato, sed la regionoj faru. 

En la trafikjaro 1993-1994 oni por la unua fojo privatigis en ordinara 
konkurenco. Komence, dum la unuaj jaroj, estis nur malgranda afero, 
ĉar SJ estis tre forta. Gi posedis la 'komunajn servojn' - staciojn, metiej- 
ojn, biletsistemon, kaj kompreneble SJ volis havi pagon, se aliaj uzis tiujn 
servojn. 

La unua grava ŝanĝo okazis en 1999, kiam Svenska Tagkompaniet (fir- 
mao fondita de tri iamaj SJ-direktoroj) gajnis la licencon pri trafiko de 
noktaj trajnoj al kaj de norda Nordland- regiono. La monopolo de SJ estis 
per tio rompita, kaj ekde tiam evoluis la afero tre multe. 

Komence la ŝanĝoj okazis nur malrapide, kaj oni ne tro bone kunordiĝis 
inter la ŝtato kaj la regionoj, sed kiam la kvar regionaj fervojentreprenoj 
fondis komunan ombrelan/filinan kompanion por pli bone kunordigi la 
agadon por povi kontraŭstari SJ, plirapidiĝis la afero. Signifon havis an- 
kaŭ, ke en 2001 SJ pro registara decido perdis la kontrolon de stacioj kaj 
metiejoj. 

Hodiaŭ la tuta regiona trafiko estas adjudikita en ordinara konkurenco. 
Por certigi, ke oni ne 'aĉetas' nur laŭ la 'teknika prezo', sed ankaŭ laŭ 
klienta vidpunkto, la regiontrafika kompanio kunlaboras kun entrepre- 
no, kiu evoluigis sistematikan superrigardan kaj pritraktan sistemon, kaj 
la tasko de la ekspluatanto inkluzivas plenumon de tiu sistemo - rilate al 
trafiko, bontenado de fervojreto kaj aliaj servoj. 

Precipe tiu kontrolado ofte aliloke estas la malforta punkto en la ŝtata 
publika trafiko, kun sekvoj ne nur malpreciza trajntrafiko, sed ankaŭ en 
la daŭro de tempo malbone prizorgataj trajnoj kaj vagonoj. 


DEFA (Fonto: NJT 3/2016) 



